पंचायतों में जाकर कानून की जानकारी देगी मोबाइल लोक अदालत
झालसाके तत्वावधान में जिला विधिक सेवा प्राधिकार के तहत जिले के विभिन्न पंचायतों में मोबाइल लोक अदालत लगाई जायेगी। साथ ही कैंप लगाकर लोगों को कानून की जानकारी दी जायेगी। ऑन स्पॉट कई मामलों का निपटारा भी किया जाएगा। मोबाइल लोक अदालत एक माह तक प्रखंड के चयनित स्थलों में निर्धारित तिथि और समय पर लगेगी। इसके लिए न्यायाधीशों और अधिवक्ताओं की टीम की ड्यूटी लगाई गई है। इस मोबाइल लोक अदालत का बुधवार को प्रधान जिला एवं सत्र न्यायाधीश सीमा सिन्हा ने हरी झंडी दिखा कर रवाना किया। उन्होंने कहा कि आम लोगों को न्याय सुलभ हो सके, आम लोग लाेक अदालतों के बारे में अधिक से अधिक जागरूक होकर इसका लाभ उठा सकें इसलिए मोबाइल लोक अदालत लगाई जा रही है।
मोबाइल लोक अदालत काे हरी झंडी दिखा कर रवाना करते अतििथ।
व्यवहार न्यायालय रामगढ़ में चार दिवसीय मध्यस्थता केंद्र का शुभारंभ
व्यवहारन्यायालय रामगढ़ में बुधवार से चार दिवसीय मीडिएशन सेंटर शुरू हुआ। इसमें फैमिली कोर्ट से जुड़े मामले का निपटारा किया जाएगा। ट्रेंड मीडिएटर एलके गिरी और प्रदीप कुमार पांडेय फैमिली कोर्ट के मामले का निपटारा करेंगे। इसके लिए फैमिली कोर्ट से संबंधित पक्षों का नोटिस भेजा गया है। मौके पर एडीजे वन आरबी पाल, एडीजे टू ओम प्रकाश, एडीजे थ्री रजनीकांत पाठक, डीएलएसए सेक्रेट्री प्रेम शंकर, एसीजेएम अभिमन्यु कुमार, एसडीजेएम आरती माला, जेएम फस्ट क्लास राकेश रोशन, अधिवक्ता नौशाद अहमद, मोईन आरफी, मुकेश कुमार, सिंपल कुमार आदि मौजूद थे।
2 मार्च को छत्तरमांडू, 3 को कैथा कोठार, 4 को चितरपुर, 6 को बरकाकाना घुटवा, 7 को भुरकुंडा, 8 को पतरातू, 9 को नई सराय, रांची रोड, सांडी, 10 को नयामोड़ कुजू, 16 को मांडू प्रखंड, 17 को केदला-घाटो ,18 को गोला, 20 को सिकनी, 21 को बड़कीपोना, छोटकी पोना, 22 को लारी, सोसोकलां, 23 को रजरप्पा प्रोजेक्ट, 24 को सिरका, अरगड्डा, 26 को तोपा-पिंडरा, 27 को सौंदा-सयाल, 28 को सारूबेड़ा कॉलोनी, 29 को रतवे-करमा, 30 को बड़कागांव-चैनपुर, 31 मार्च को मनुवा, फुलसराय और हेसला में मोबाइल लोकअदालत कैंप लगाया जाएगा।
hin_Deva hin_Deva hin_Deva hin_Deva hin_Deva awa_Deva